cyanic-selkie/wikianc huggingface dataset:
Միտիլինի (քաղաք)
Անտիկ շրջան
Անտիկ ժամանակներում քաղաքն ունեցել է երկու նավահանգիստ (ռազմական և առևտրային) և ուժեղ ամրություններ (Պելոպոնեսյան պատերազմից ի վեր)։ Միտիլենան հայտնի է եղել իր բարձր կրթական մակարդակով և արվեստի ու գրականության հովանավորչությամբ․ եղել է Պիտակոսի, Ալքայոսի, Սապփոյի, Գելանիկի և ուրիշների հայրենիքը։ Ք․ա․ 493 թվականին Լեսբոսը եղել է պարսիկների ենթակայության տակ և մասնակցել է Հունաստանի դեմ պարսկական արշավանքներին։ Պարսիկների օրոք բռնապետը եղել է Էվանդրայի որդին՝ Կոյը (սպանվել է Ք․ա․ 493 թվականին՝ պարսիկների դեմ ապստամբության ժամանակ)։ Երբ պարսիկները պարտություն են կրել, Լեսբոսը միացել է Դելոսի միությանը։ Սակայն ժամանակի ընթացքում Լեսբոսի բնակիչները սկսել են ճնշվել Աթենքից կախվածության մեջ լինելուց, և Միտիլինին դարձել է ազատագրական շարժման հիմնական կենտրոնը․ աթենական բանակը երկար պաշարումից հետո՝ Ք․ա․ 428-427 թվականներին, ստիպել է քաղաքին հանձնվել։ Պարտվողներին պարտավորեցրել են քանդել բոլոր ամրությունները և նավեր տալ՝ ընդմիշտ զրկելով ծովային հզորությունից։ Միտիլինիի շրջակայքի հողերը բաժանվել են աթենացի վերաբնակիչներին՝ կլերուխներին։ Ք․ա․ 333-332 թվականներին հայտնի է եղել Դիոգենը, իսկ հետո՝ Արիստոնիկը․ բռնապետներ, որոնք կախված են եղել պարսիկներից։
Արիստոտելն իր ընկերոջ և իրավահաջորդ Թեոփրաստեսի հետ երկու տարի՝ Ք․ա․ 337-335 թվականններին ապրել է Միտիլենիում, որն այդ ժամանակ անկում էր ապրում, հետագայում դարձել է Ալեքսանդր Մակեդոնացու դաստիարակը ։
Հռոմեացիները, որոնց թվում է եղել նաև Հուլիոս Կեսարը, Ք․ա․ 80 թվականին գրավել են քաղաքը։ Չնայած նրան, որ Միտիլենը Ք․ա․ առաջին դարի պատերազմների մեծ մասում աջակցել է պարտվող կողմերին, նրա տիրակալին հաջողվել է իր աջակցության մեջ համոզել Հռոմին․ քաղաքը հռոմեական ժամանակներում ծաղկում է ապրել։ Միտիլենին հատկապես հովանավորել են Տիբերիոսն ու Ներվան։
Քաղաքի նկարագրությունը տրված է 2-րդ դարի հույն գրող Լոնգոսի «Դափնիս և Քլոե» վեպում ։
Միջնադարում Միտիլենա անունը հաճախ օգտագործվել է ողջ կղզու համար։ Նոր ժամանակներում, ընդհակառակը, Միտիլենա քաղաքն որոշ ժամանակ կոչվել է Լեսբոս։
Ռուսական զորքերի հարձակումը Միտիլենի վրա
Առաջին ռուս-թուրքական պատերազմում (1768-1774) կայսրուհի Եկատերինա II-ի օրոք Արշիպելագյան առաջին արշավախմբի հրամանատար կոմս Ա. Գ. Օրլովը որոշել է 1771 թվականի արշավը ավարտել Միտիլենա կղզու արևելյան ափին՝ թուրքական ծովային պահեստների և նավաշինարանի ոչնչացմամբ, որոնք թաքնված են եղել ամրությունում 4-հազարանոց կայազորով ։
Համայնք
Միտիլինի համայնքն իր մեջ ներառում է չորս բնակավայր։ 2011 թվականի մարդահամարի տվյալներով՝ բնակչությունը կազմել է 29 656 մարդ։ Տարածքը 15,805 կմ² է ։
Գրականություն
Կատեգորիա:Հունաստանի քաղաքներ Կատեգորիա:Բնակավայրեր այբբենական կարգով
Էմիկ Ավագյան
Էմիկ Ավագյան ( Emik Avakian, ), ամերիկահայ գյուտարար է և բազմաթիվ արտոնագրերի սեփականատեր, ինչպես նաև շնչով կառավարվող համակարգչի և անվասայլակը մեքենան տեղավորելու մեխանիզմը հնարողը։ Էմիկ Ավագյանի գլխավոր գյուտերից մեկը համարվում է ավտոմատ սայլակի գյուտը, որը ձեռքով կառավարվող սայլակը փոխարինեց ավտոմատ կառավարվողի ։ Էմիկ Ավագյանի բազմաթիվ գյուտեր հաշմանդամություն ունեցող անձանց կյանքը բարելավելու նպատակ են ունեցել, ինչի համար նա ստացել է պարգևներ, որոնք վկայում են իր գյուտերի կարևորությունը ։
Կենսագրություն
Հայկական ծագում ունեցող Էմիկ Ավագյանը ծնվել է Պարսկաստանի Թավրիզ քաղաքում 1924 թվականին ։ Էմիկ Ավագյանն ունեցել է մանկական ուղեղային կաթված ։ Էմիկին բժշկական օգնություն փնտրելու համար, Ավագյանների ընտանիքը Պարսկաստանից ճանապարհորդում է Ռուսաստան, Գերմանիա և ի վերջո բնակեցվում է Նյու Յորքում։ Արդեն տասներեք տարեկանում Էմիկը տնային տնտեսության շուրջ առաջացած էլեկտրոտեխնիկական խնդիրներ էր կարգավորում։ Հետագայում Ավագյանը ստացել է բարձրագույն կրթություն Էվրիկա քոլեջում ֆիզիկայի և մաթեմատիկայի ոլորտում ։ Ավագյանն ուսումը շարունակում է Կոլումբիայի համալսարանում և ստանում մագիստրոսի աստիճան  ։ Ուսանողության տարիների ընթացքում Ավագյանը հաղորդակցման խնդիրներ է ունեցել մեքենագրուհու հետ, ով գրառումներ էր անում նրա համար ։ Ավագյանը ապրել է Մասաչուսեթսում իր կնոջ՝ Էննի հետ մինչև մահը ։
Ծանոթագրություններ
Կատեգորիա:Հայ գյուտարարներ Կատեգորիա:Ամերիկահայեր Կատեգորիա:Կոլումբիայի համալսարանի շրջանավարտներ Կատեգորիա:Մանկական ուղեղային կաթվածով անձինք
Մ4 (ինքնաձիգ)
Մ4 (M4, զորային ինդեքս և անվանում՝ Carbine, 5.56 mm, M4, արտադրողի գործարանային ինդեքս՝ Colt Model 920), ինքնաձիգ կարաբին, որ ստեղծվել է Միացյալ Նահանգներում М16А2 հրացանի հիման վրա և սկզբում նախատեսված է եղել մարտական մեքենաների անձնակազմերի և ռազմական տեխնիկայի հաշվարկների սպառազինման համար։
Չնայած դրան՝ ԱՄՆ հատուկ գործողությունների հրամանատարությունը Մ4 կարաբինն ընդունել է որպես միասնական ամերիկյան հատուկ գործողությունների բոլոր ուժերի համար։ Ներկայում դրան է անցել նաև ԱՄՆ ամբողջ բանակը, քանի որ կարճացված կարաբինն ավելի հարմար է ժամանակակից պայմաններում, երբ բանակի մեծ մասը կազում են մոտոհետևակազորը, մարտական մեքենաների անձնակազմերն ու օժանդակ զորքերը, և այդ հարմար լինելը ավելի քան փոխհատուցում է նրա բնութագրիչ առանձնահատկությունների չնչին պակասությունները հրացանի համեմատ։
Մ4-ի հիմնական տարբերությունները М16А2-ից ավելի կարճ փողն ու հանովի հեռադիտակային հավելվածն են։ Colt Model 921 (M4A1) զենքը Մ4-ից տարբերվում է կրակոցի ռեժիմով՝ SAFE/SEMI/AUTO, իսկ մյուս բոլոր չափանիշներով լիովին համընկնում է Մ4-ի հետ։
Բնութագիր
Հրաձգության արդյունավետ հեռավորությունը՝ Դա ավելի քիչ է, քան М16А2-ինը (50 մ և 200 մ համապատասխանաբար )։ Հրաձգության տեմպը գրեթե չի փոխվել. М16А2-ը՝ 700-900 կրակոց րոպեում, M4/M4A1-ը՝ 700-970 կրակոց րոպեում ։
Աշխատանքի հուսալիության և խտության պահանջները նույնն են, ինչ Մ16-ի դեպքում ։ 91,4 մ (100 յարդ) հեռավորության վրա 10-ական կրակոցներով խմբերի համար ցրման տրամագիծը չի 12,7 սմ-ը ։
Ռազմամթերք
Կարաբինի լրացուցիչ ռազմամթերքը ներառում է.
Զենքը խոշոր պլանով, նշանառության գործընթացը, սառը նշանափորձման գործընթացը և զենքը նորմալ մարտական վիճակին բերելը։
Քննադատություն
Մամուլում տեղեկություններ են տարածվել այն մասին, որ Մ4-ը քննադատության է արժանացել համակարգի ոչ բավարար հուսալիության համար. եղել են կարաբինի չաշխատելու դեպքեր։ Այսպես, համաձայն ԱՄՆ բանակի ռազմական մշակումների հետազոտական ինստիտուտի (United States Army Combined Arms Center) անցկացրած անկախ ուսումնասիրության, Մ4-ի չաշխատելը դարձել է բանակի անձնակազմի կորուստների (9 մարդ սպանված և 27 վիրավոր) պատճառներից մեկն 2008 թվականի հուլիսի 13-ին Աֆղանստանի Վենատ գյուղի շրջանում տեղի ունեցած ռազմական բախման ժամանակ ։
2008 թվականի մայիսին թեթև և հրաձգային զենքերին նվիրված միջազգային սիմպոզիումում ԱՄՆ Կոնգրեսի, Պենտագոնի և մի շարք պաշտպանական ընկերությունների ներկայացուցիչներ տարածել են հայտարարություն, որում նշվել է ինքնաձիգի գնումը դադարեցնելու անհրաժեշտության մասին։ Փաստարկներից մեկը եղել է անցկացված փորձարկումների արդյունքը. ըստ այդ ուսումնասիրությունների՝ Մ4-ի չաշխատելու դեպքերի քանակը գերազանցել է փորձարկումներին մասնակցած զենքերի մյուս տեսակների չաշխատելու դեպքերի ընդհանուր թվին, որոնց թվում եղել են՝ HK XM8, HK 416 և FN SCAR-L։ Բանակային հրամանատարության պատասխանը եղել է հայտարարությունն այն մասին, որ կարաբինը լավ է դրսևորել իրեն մարտական պայմաններում, և որ արտաքին ազդեցության հետևանքով դրա չաշխատելու դեպքերի քանակը պետք է դիտարկել որպես աննշան ։
2006 թվականին Իրաքում և Աֆղանստանում ամերիկացի զինծառայողներից հարցմանը մասնակցածների 88 %-ը հայտարարել է, որ ընդհանուր առմամբ գոհ է Մ4 ինքնաձիգից ։ 2010 թվականին «Նյու Յորք Թայմս» թերթի երկու լրագրողներ երեք ամիս անցկացրել են Աֆղանստանում՝ լուսաբանելով ռազմական գործողությունների ընթացքը։ Նրանք ներկա են եղել բազմաթիվ հրաձգությունների (որոնցից մի քանիսը շարունակվել են մի քանի ժամ) և հարցումներ անցկացրել շուրջ 100 զինվորների շրջանում՝ այդ թվում նաև հարցնելով նրանց օգտագործած Մ4 և Մ16 ինքնաձիգների հուսալիության մասին։ Նշված ժամանակի ընթացքում նրանք հանդիպել են Մ16 ինքնաձիգի խափանման մեկ դեպքի։ Լրագրողները հանգել են այն եզրակացության, որ այդ ինքնաձիգների հուսալիության հետ կապված ոչ մի խնդիր չկա ։
Զանգվածային մշակույթում
Մ4 ավտոմատ կարաբինն ու նրա ձևափոխված տարբերակները հաճախ են հանդիպում զանգվածային մշակույթի ու արվեստի ստեղծագործություններում, այդ թվում՝ գրական-գեղարվեստական ստեղծագործություններում, ֆիլմերում և համակարգչային խաղերում։
Արտաքին հղումներ
Կատեգորիա:ԱՄՆ-ի ինքնաձիգներ
Արշիպելագը կրակի մեջ
«Արշիպելագը կրակի մեջ» (L’Archipel en feu), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրվել է 1884 թվականին։
Հրատարակություն
Վեպի առաջին հրատարակությունը՝ Le Temps թերթում, 1884 թվականի հունիսի 29–ից մինչև օգոստոսի 3–ը։ Առաջին գրքային հրատարակությունը լույս է տեսել 1884 թվականի օգոստոսի 14–ին։
Վեպի առաջին պատկերազարդ հրատարակումը՝ Լեոն Բենետտիի 49 նկարազարդումներով, լույս է տեսել 1884 թվականի հոկտեմբերի 16–ին։ Նաև նույն վեպը՝ «Հարավային Աստղ» վեպի հատ միասին, մտել է «Անսովոր ճանապարհորդություններ»–ի տասնիններորդ «երկակի» հատորի կազմի մեջ, այն լույս է տեսել 1884 թվականի նոյեմբերի 13–ին։
1884 թվականի վերջին վեպը ռուսերեն թարգմանությամբ հրատարակվել է «Էխո» թերթի կողմից ։
Սյուժե
Վեպը նվիրված է թուրքական լծի դեմ հունական ժողովրդի ազատագրական պայքարի մասին ։
Հետաքրքիր փաստեր
Վեպի գործողությունները տեղի են ունենում 1827— 1828 թվականներին՝ թուրքական տիրակալությունից Հունաստանի ազատագրվելուց քիչ առաջ։
Ծանոթագրություններ
Կատեգորիա:1884 վեպեր Կատեգորիա:Ֆրանսերեն վեպեր
Ժուան Ցզի
Կյանքը
Չնայած նրա կարևորությանը` Ժուան Ցզի կյանքի մանրամասները, բացի «Ժուան Ցզի» երկում նրա մասին եղած պատումներից, անհայտ են։ Չինացի «Մեծ պատմիչ» ՝ Սիմա Ցյանը (մահացել է մ.թ.ա. մոտ 87 թ.), Ժուան Ցզիի մասին իր կենսագրական ակնարկում ներկայացնում է սակավ տեղեկություններ։ Նա հաղորդում է, որ մտածողը ծնվել է Մեն նահանգում, նրա անձնանունը Ժու էր, և որ նա իր հայրենի նահանգի Քիյուան ​քաղաքում ոչ բարձրաստիճան պաշտոնյա էր։ Ըստ պատմիչի Ժուան Ցզին ապրել է Չուի արքայազն Վեի օրոք (մահացել է մ.թ.ա. 327 թ.) և, հետևաբար, մեկ այլ կարևոր չինացի փիլիսոփա, Կոնֆուցիոսի ուսմունքի հետևորդ Մեն Ցզիի ժամանակակիցն է։
Ժուան Ցզին առավել հայտնի է իր անունը կրող գրքով։ Այն բաղկացած է 33 գլուխներից։ Ուսումնասիրողների կարծիքով, Ժուան Ցզի գրչին են պատկանում երկի առաջին յոթ գլուխները ՝ այսպես կոչված «ներքին գրքերը», մինչդեռ «արտաքին գրքերը» (գլուխներ 8–22) և «խառը գրքերը» (գլուխներ 23–33) մեծ մասամբ փիլիսոփայի հետևորդների գրչի արդյունքն են։ Երկի վերջին գլուխները նաև պարունակում են Չժուան Ցզիի մասին տարբեր պատումներ։
Ուսմունքը
Ժուան Ցզին ուսուցանել է, որ այն, ինչ կարելի է իմանալ կամ ասել Դաոյի մասին, դա Դաո չէ։ Դաոն չունի ոչ սկիզբ, ոչ ավարտ, ոչ էլ սահմանափակումներ կամ սահմանազատումներ։ Կյանքը, առերևույթ աշխարհը Դաոյի շարունակական դրսևորումն ու վերափոխումն է, որում չկա ավելի լավ կամ ավելի վատ, չկա բարիք կամ չարիք։ Պետք է թույլ տրվի, որ իրերն ընթանան իրենց ընթացքով, և մարդիկ չպետք է արժևորեն մի իրավիճակը մյուսի նկատմամբ։ Իսկապես առաքինի մարդը զերծ է հանգամանքներից, անձնական կապվածություններից, ավանդույթի հարկադրանքից և շրջակա աշխարհը բարեփոխելու մտքերից։ Այդ նկատառումներից ելնելով` Ժուան Ցզին մերժել է Չու պետության վարչապետ դառնալու առաջարկը` չցանկանալով մասնակից դառնալ արքունիքի միջավայրի ինտրիգներին։
Փիլիսոփայի աշխարհընկալման ամբողջական հարաբերականությունն արտահայտված է «Ժուան Ցզի» երկի առավել հայտնի հատվածներից մեկում.
"«Մի անգամ ես ՝ Ժուան Ցզին, երազում տեսա, որ թիթեռ եմ և երջանիկ եմ որպես թիթեռ։ Գիտակցում էի, որ ինքս ինձանից բավականին գոհ եմ, բայց չգիտեի, որ Ժուան Ցզին եմ։ Հանկարծ ես արթնացա և ինձ գիտակցեցի որպես Ժուան Ցզի։ Եվ ահա ես չգիտեմ`Ժուան Ցզին էր երազ տեսնում, որ ինքը թիթեռ է, թե թիթեռն էր երազ տեսնում, որ ինքը Ժուան Ցզին է։ Բայց չէ որ, Ժուան Ցզիի և թիթեռի միջև որոշակի տարբերություն կա։ Ահա սա՛ է կոչվում իրերի վերափոխում»:"
Հարցին, թե որտեղ է Դաոն, Ժուան Ցցին պատասխանում է, որ այն ամենուրեք է։ Երբ նրան խնդրում են ավելի հստակ արտահայտվել, նա հայտարարում է, որ Դաոն մրջյունների մեջ է և անգամ ավելի ստորին շերտերում՝ մոլախոտերի և գետնին ընկած խեցիների կտորների մեջ։ Ավելին, Դաո կարելի է գտնել նաև արտաթորանքի և մեզի մեջ։ Դաոյի ամենաթափանցության մասին այս ուժգին հայտարարությունն իր զուգահեռներն ունեցավ հետագա չինական բուդդայականության մեջ, որում նման խոսքերով էր նկարագրվում մշտապես և ամեն ինչում ներկա և ներթափանցված Բուդդան։
Ժուան Ցցին գերազանցապես աշխարհի վայրիվերումներից ազատ, Դաոյի հետ միասնության մեջ գտնվող մարդու փիլիսոփայություն է։
Տոլլա
Տոլլա (Tolla), գյուղ Էստոնիայի Ռապլամաա նահանգի Կաիու շրջանում։
Արտաքին հղումներ
Կատեգորիա:Էստոնիայի Ռապլամաա նահանգի Կաիու շրջանի բնակավայրեր Կատեգորիա:Էստոնիայի գյուղեր
Ալկինո (գյուղ, Սալավատսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Սալավատսկի շրջանի բնակավայրեր
Ռայշախ
Ռայշախ (Reischach), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2640 մարդ է (ըստ 2010 թվականի դեկտեմբերի 31-ի) ։ Տարածքը 28,46 կմ² է։ Պաշտոնական կոդ՝ 09 1 71 129։
Արտաքին հղումներ
Կատեգորիա:Գերմանիայի քաղաքներ
(1942) Յաբլունկա
(1942) Յաբլունկա (Jablunka), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 30-ին Լյուբոշ Կոհոուտեկի կողմից Բերգդորֆում ։
Միջին հեռավորությունը Արեգակից կազմում է 2,317657 ա. մ., առավելագույնը մոտենում է 1,889 ա. մ. հեռավորության վրա և հեռանում 2,7463 ա. մ. ։ Արեգակի շուրջ մեկ ամբողջական պտույտ է կատարում 1288,76 երկրային օրվա ընթացքում, իր ուղեծրով շարժվելով միջինում 0,279338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,36° անկյուն։
Մոխրաբերդ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լինչ Դևիդսոն
Լինչ Դևիդսոն (Lynch Davidson, ), ամերիկացի քաղաքական գործիչ, Տեխասի 26-րդ փոխնահանգապետ (1921-1923) ։
Կենսագրություն
Լինչ Դևիդսոնը ծնվել է 1873 թվականի հունվարի 3-ին Քոթայլում, Լուիզիանա նահանգ՝ Նիլ և Լաուրա (ի ծնե՝ Լինչ, Lynch) Դևիդսոնների ընտանիքում։ Նրա հայրը շոտլանդական ծագման էր, իսկ մայրը՝ իռլանդական ։ Նրա ծնունդից հետո ընտանիքը տեղափոխվել է Տեխաս և բնակություն է հաստատել Գրոսբեկ քաղաքում։ Այդտեղ 1887 թվականին Լինչն ավարտել է դպրոցը ։
Դպրոցն ավարտելուց հետո Դևիդսոնը որոշել է դառնալ փայտարդյունաբերող։ Նա փորձում էր սովորել այդ ոլորտի բոլոր կողմերը, և Մեքսիկայում հինգ տարի աշխատել է որպես առևտրային գործակալ։ Դրանից հետո որոշել է զբաղվել սեփական բիզնեսով և 1896 թվականին Լարեդոյում բացել փայտի սեփական պահեստ ։
1897 թվականին Լինչ Դևիդսոնը տեղափոխվել է Հյուստոն և շարունակել է գործունեություն ծավալել անտառօգտագործման, փայտի մշակման և վաճառքի ուղղությամբ։ Վերջ ի վերջո 1921 թվականին այդ բոլոր ստորաբաժանումները միավորվել են Lynch Davidson and Company միասնական ընկերության մեջ ։
Զուգահեռաբար Դևիդսոնը սկսել է զբաղվել քաղաքական գործունեությամբ։ 1918 թվականին ընտրվել է Տեխասի ներկայացուցիչների պալատ և 1919 թվականին սկսել է իր աշխատանքը Տեխասի օրենսդրական ժողովում։ Նույն տարի նրան նշանակել են Տեխասի սենատոր` ավարտին հասցնելու Ռ․ Մ․ Ջոնսթոունի չվերջացրած ժամկետը։ Դևիդսոնը աշխատել է Տեխասի սենատում 1920 թվականից մինչև 1921 թվականի սկիզբը ։
1920 թվականին Դևիդսոնը որպես թեկնածու մասնակցել է Տեխասի փոխնահանգապետի ընտրություններին՝ Տեխասի ապագա նահանգապետ Փեթ Մորիս Նեֆի հետ միասին։ Նրանք հաղթանակ են տարել, և Դևիդսոնը աշխատել է փոխնահանագապետի պաշտոնում 1921 թվականի հունվարից մինչև 1923 թվականի հունվարը ։
Դրանից հետո Դևիդսոնը վերադարձել է Հյուստոն և նորից սկսել է զբաղվել բիզնեսով։ Նա շարունակում էր գլխավորել Lynch Davidson and Company, որը դարձել էր ԱՄՆ-ի հարավ-արևմուտքի փայտամշակման գլխավոր ընկերություններից մեկը։ Նա նաև գլխավորում էր երկու բանկ (Second National Bank և First Texas Joint Stock Land Bank) ։
Լինչ Դևիդսոնը մահացել է 1952 թվականի հունվարի 27-ին, Հյուստոնում՝ 79 տարեկան հասակում և հուղարկավորվել է Հոլիվուդի գերեզմանատանը ։
Ծանոթագրություններ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի քաղաքական գործիչներ
Կիյոսե
Կիյոսե Կիյոսե (清瀬市), քաղաք Ճապոնիայում։ Գտնվում է Տոկիոյի պրեֆեկտուրայում։
Բնակչություն
Բնակչությունը կազմում է 74 378 մարդ (2014 թվականի օգոստոսի 1), խտություն - 7299, 12 մարդ/կմ²։
Արտաքին հղումներ
Կատեգորիա:Ճապոնիայի բնակավայրեր
Զեինդարի
Զեինդարի (ზეინდარი), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Դիրք
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Վանից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 971 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
Կլիմովսկոե (գյուղ, Յարոսլավսկի շրջան)
Կլիմովսկոե (Климовское), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Գյուղը գտնվում է Յարոսլավլ քաղաքից 7 կիլոմետր հեռավորության վրա։ Գյուղի կարևոր տեսարժան վայրերից են Կլիմովսկու քարհանքերը։ Գյուղից հարավ հոսում է Վելիկայա գետը (Վոլգայի աջ վտակը)։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Յարոսլավսկի շրջանի բնակավայրեր
Կոտյուժինցի
Կոտյուժինցի (Котюжинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1650 թվականին։
2001 թվականի տվյալներով Կոտյուժինցի գյուղում բնակվում էր 675 մարդ։ Բնակավայրը զբաղեցնում է 3,44 կմ² տարածք։ Բնակչության խտությունը կազմում էր 196,22 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Գաբրիելե Ռոսսետտի
Գաբրիելե Ռոսսետտի  (Gabriele Rossetti, ), իտալացի բանաստեղծ և հայրենասեր, Դանթե Ռոսսետտիի, Ուիլյամի, Մարիայի և Քրիստինա Ռոսսետտիի հայրը։
Սկզբում զբաղվել է գեղանկարչությամբ, եղել է Նեապոլի թանգարանի կոնսերվատոր։ Նա ակտիվորեն մասնակցել է Իտալիայի հեղափոխությանը, հակազդեցությամ ժամանակ նա թաքնվել է անգլիական նավում՝ քողարկվելով որպես անգլիական սպա ։ Լոնդոնում հաստատվելուց հետո նա դարձել է Լոնդոնի թագավորական քոլեջի (King’s College) իտալական լեզվի և գրականության պրոֆեսոր։
Նա մեկնաբանություններ է կատարել Դանթեի «Աստվածային կատակերգության» վրա (հատոր I-II, 1826-1927), որտեղ նա փորձել է ապացուցել, որ նա տոգորված է եղել հակապապական և բարեփոխական հակումներով, ինչը լիովին համապատասխանում է «Երիտասարդ Իտալիայի» ձգտումներին։ Քննադատները թշնամաբար են արձագանքել այս փորձին, և Ռոսսետտին այն չի ավարտել։ Ի պաշտպանություն իր քաղաքական հայացքների՝ նա հրատարակել է «Sullo spirito antipapale» (1830)։ Չնայած Հռոմի պապի աշխարհիկ իշխանության դեմ իր հարձակումների ողջ կոշտությանը՝ Ռոսսետտին տոգորված էր մեղմ կրոնական հայացքներով, ինչի մասին վկայում են նրա բանաստեղծությունները՝ «Iddio e l'uomo, salterio» (1833) և «L'arpa evangelica» (1852) ։
Ռոսսետտիի բանաստեղծությունների ամբողջական ժողովածուն, որը բազմակի հրատարակություն է ունեցել, հրատարակել է Ջոզուե Կարդուչչին ։
Սավչենկի (գյուղ, Նարոդիչի շրջան)
Սավչենկի (Савченки), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Սավչենկի գյուղում բնակվում էր 0 մարդ։ Բնակավայրը զբաղեցնում է 0,165 կմ²։
Ալկինո-2
Բնակչությունը 2009 թվականին գրանցված տվյալներով կազմում էր 4048 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Ալտո Բիոբիո
Ալտո Բիոբիո (Alto Biobío), կոմունա Չիլիում։ Վարչական կենտրոնը Ռալկո քաղաքն է։ Բնակչությունը՝ 1094 մարդ (2002)։ Քաղաքը և կոմունան մտնում են Բիո Բիո պրովինցիայի և Բիո Բիո մարզի մեջ։
Կոմունայի տարածքը՝ 2124,6 կմ2։ Բնակչության խտությունը՝ 4,26 մարդ/կմ2։
Ժողովրդագրություն
Ըստ մարդահամարի տվյալների, որն անց է կացվել Վիճակագրության ազգային ինստիտուտի կողմից, կոմունայի բնակչությունը կազմում է 9054 մարդ, որոնցից 6084 -ը՝ տղամարդ և 2970 -ը՝ կին։
Կատեգորիա:Չիլիի կոմունաներ
Դմիտրի Մուրատով
Դմիտրի Մուրատով, ռուս լրագրող, իրավապաշտպան։ 1995-2017 թթ. և 2019 թվականից մինչ օրս «Новая газета» առցանց պարբերականի գլխավոր խմբագիր և դրա հիմնադիրներից մեկը։
2021 թվականին դարձել է Խաղաղության Նոբելյան մրցանակի դափնեկիր՝ «ազատ կամարտահայտության իրավունքի պաշտպանության ուղղությամբ ներդրած ջանքերի համար, որը հանդիսանում է ժողովրդավարության և ամուր խաղաղության նախապայման»։ Ռուսաստանի անկախ պատմության մեջ Մուրատովն առաջինն է, որն արժանացել է այդ մրցանակին։ Խորհրդային շրջանում Խաղաղության Նոբելյան մրցանակին արժանացել էին նաև իրավապաշտպան Անդրեյ Սախարովը և ԽՍՀՄ առաջին նախագահ Միխայիլ Գորբաչովը ։
Կենսագրություն
Դմիտրի Մուրատովը ծնվել է 1961 թվականի հոկտեմբերի 29-ին Կույբիշևում ։ 1983 թվականին ավարտել է Կույբիշևի պետական համալսարանի լեզվաբանության ֆակուլտետը, որից հետո 1983-1985 թվականներին ծառայել խորհրդային բանակում ։
Զինվորական ծառայությունից հետո աշխատել է «Волжский комсомолец» թերթում։ 1987 թվականին դարձել է «Комсомольская правда» թերթի կոմերիտականների կյանքը լուսաբանող բաժնի ղեկավար։ 1990 թվականին դարձել է պարբերականի տեղեկատվական բաժնի խմբագիր։ 1992 թվականի նոյեմբերին հեռացել է «Комсомольская правда»-ից և միաժամանակ հանդես եկել լրագրողների «6-й этаж» ընկերակցության համահիմնադիր, որին անդամակցում էին այն լրագրողները, որոնք համաձայն չէին թերթի նոր խմբագրական քաղաքականության հետ։ Հաջորդ տարի ընկերակցությունը սկսեց թողարկել «Новая ежедневная газета»-ն, որի առաջին համարը լույս տեսավ 1993 թվականի ապրիլի 1-ին։ Մուրատովը մտավ խմբագրակազմի մեջ և դարձավ գլխավոր խմբագրի տեղակալ ։
Ծանոթագրություններ
Կատեգորիա:Ռուս լրագրողներ Կատեգորիա:Ռուս իրավապաշտպաններ
Թիֆլիսի հայ-ռուսական համաձայնագիր (1920)
Թիֆլիսի հայ-ռուսական համաձայնագիր, կնքվել է Հայաստանի Հանրապետության և ՌԽՖՍՀ միջև 1920 թ. օգոստոսի 10-ին՝ Թիֆլիսում, ՌԽՖՍՀ (Բորիս Լեգրան և ուրիշներ) և Հայաստանի Հանրապետության (Ա. Ջամալյան և ուրիշներ) կառավարությունների պատվիրակությունների միջև։
Բանակցություններ
Բանակցություններն սկսվել են 1920 թ-ի օգոստոսի 6-ին և տևել մինչև 1920 թ-ի օգոստոսի 10-ը, ու այդ օրն էլ ստորագրվել է համաձայնագիրը։ Այն բաղկացած էր նախաբանից և 6 հոդվածներից։
Պայմանագրի կետեր
Նախաբանում ասված էր, որ ՌԽՖՍՀ ճանաչում է Հայաստանի Հանրապետության անկախությունն ու լիակատար ինքնուրույնությունը։ 1-ին հոդվածով օգոստոսի 10-ից դադարեցվում էին ռազմական գործողությունները ՌԽՖՍՀ և ՀՀ միջև։ Հայկական զորքերը Նախիջևանի հատվածում զբաղեցնում էին Շահթախթի-Խոկ-Ազնաբերդ-Սուլթանբեկ և այնուհետև՝ հյուսիսից ու Բազարչայից արևմուտք գիծը, իսկ Ղազախի գավառում՝ մինչև հուլիսի 30-ը զբաղեցրած գիծը։ ՌԽՖՍՀ զորքերը զբաղեցնում էին վիճելի համարվող Ղարաբաղը, Զանգեզուրը և Նախիջևանը, բացի հայկական զորքերի կողմից զբաղեցվող վերը նշած շերտի (հոդված 2)։ Խորհրդային զորքերի կողմից վիճելի տարածքների գրավումը չպետք է կանխորոշեր դրանց նկատմամբ Հայաստանի կամ Ադրբեջանի իրավունքի հարցը։ Այդ տարածքների ժամանակավոր գրավումով ՌԽՖՍՀ նպատակ ուներ նպաստավոր պայմաններ ստեղծել Հայաստանի և Ադրբեջանի միջև տարածքային վեճերի խաղաղ լուծման համար, այն հիմունքներով, որոնք կհաստատվեին ՌԽՖՍՀ և Հայաստանի Հանրապետության միջև կնքվելիք հաշտության պայմանագրում (հոդված 3)։ Կողմերը պարտավորվում էին նաև զորքեր չկենտրոնացնել ինչպես վիճելի, նույնպես և սահմանակից տարածքներում (հոդված 4)։ Մինչև կողմերի միջև պայմանագրի ստորագրումը Շահթախթի-Ջուլֆա երկաթգծի շահագործումը հանձնվում էր Հայաստանի երկաթուղային վարչությանը, պայմանով, սակայն որ այն չօգտագործվի ռազմական նպատակներով (հոդված 5), ՌԽՖՍՀ երաշխավորում էր հայկական զորքերի ազատ անցումը Հայաստան, որոնք հայտնվել էին խորհրդային զորքերի զբաղեցրած գծից այն կողմ։
Հետևանքներ
Իրենց վերաբերմունքը կնքված համաձայնագրի հանդեպ արտահայտեցին ինչպես Անգլիան և Ֆրանսիան, այնպես էլ Թուրքիան և Ադրբեջանը։ Շուտով Երևան ժամանեցին Անդրկովկասում Անգլիայի և Ֆրանսիայի ներկայացուցիչները և Հայաստանի կառավարությունից պահանջեցին բացատրություն, թե արդյոք համաձայնագրի ստորագրումը չի՞ նշանակում, որ նա փոխել է իր քաղաքականությունը Արևմուտքի նկատմամբ։ Հայաստանի կառավարությունը հավաստիացրեց նրանց, որ նախկինի նման մնում է հակաբոլշևիկյան դիրքերում։ Իսկ Խորհրդային Ռուսաստանի դաշնակիցները՝ քեմալական Թուրքիան և Ադրբեջանը, առավել ուժեղացրին հակահայկական իրենց գործունեությունը։ Մոսկվայում գտնվող Թուրքիայի արտգործնախարար Բեքիր Սամին համառորեն պնդեց և ի վերջո ստացավ խորհրդային կառավարության համաձայնությունը Շահթախթին ու Սարիղամիշը գրավելու համար՝ կարմիր բանակի հետ անմիջական կապ ստեղծելու պատրվակով։ 1920-ի սեպտեմբերին թուրքական զորքերը ներխուժեցին Հայաստան (Հայ-թուրքական պատերազմ (1920))։
Կատեգորիա:Հայաստանի առաջին հանրապետություն Կատեգորիա:Ռուսաստանի միջազգային համաձայնագրեր Կատեգորիա:1920 Հայաստանում
Զեյթունցյան
Զեյթունցյան, հայկական ազգանուն՝ ծագումով հավանաբար Միջերկրածովյան տարածաշրջանից։ Ազգանվան «Զեյթուն» արմատը որոշ լեզուներով նշանակում է « ձիթապտուղ » ( իսպաներեն ՝ aceituna; արաբերեն ՝ zeitun), այն նաև պատմական Արևմտյան Հայաստանում գտնվող հայկական քաղաքի անունն է, որը գտնվում է Միջերկրական ծովի հյուսիսարևելյան ավազանում։
Զեյթուն քաղաքի անունը կամ անկախ Զեյթունցյան ազգանունը, հավանաբար, կապված է Միջերկրական ծովի ավազանում ձիթենու աճեցման հետ։ Ազգանունը կարող է լինել տեղագրական (տեղանքի առանձնահատկությունների հետ կապված), մասնագիտական (ձիթապտղի մշակության հետ կապված) կամ տեղական (բնակավայրում բնակության վայրի հետ կապված)։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Տեղանվանական հիմքով ազգանուններ
Կուրտ Բախման
Կուրտ Բախման (Kurt Bachmann, ), գերմանական բանվորական շարժման գործիչ, 1969-1974 թվականներին՝ Գերմանիայի կոմկուսի նախագահ։
Կենսագրություն
Գերմանիայի կոմունիստական կուսակցության անդամ 1932 թվականից։ Մասնակցել է ֆաշիզմի դեմ մղվող անլեգալ պայքարին։ 1942 թվականին Բախմանը ձերբակալվել և մինչև 1945 թվականը գտնվել է ֆաշիստական համակենտրոնացման ճամբարներում։ 1945 թվականին մասնակցել է «Նացիզմի ժամանակ հետապնդվող անձանց միավորման» հիմնադրմանը։ 1950 թվականից աշխատել է Գերմանիայի կոմկուսի քարտուղարության վարչությունում։ Կոմկուսն արգելվելուց հետո 1956 թվականին եղել է «Տատ» («Die Tat») ամսագրի Բոննի թղթակիցը։ 1968 թվականի սեպտեմբերին հանդես է եկել լեգալ Գերմանական կոմունիստական կուսակցության (ԳԿԿ) ստեղծման առաջարկով և նրա առաջին համագումարում (1969, ապրիլի 12-13) ընտրվել է կուսակցության նախագահ։ 1974 թվականից ԳԿԿ Նախագահության անդամ է։
Պարգևատրվել է ժողովուրդների բարեկամություն շքանշանով 1974 թ.։
Ծանոթագրություններ
Կատեգորիա:Գերմանիայի քաղաքական գործիչներ Կատեգորիա:Գերմանացի լրագրողներ
(9823) Աննանտալովա
(9823) Աննանտալովա (Annantalova), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,382167 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,6972 ա. մ. ։ Արեգակի շուրջ մեկ ամբողջական պտույտ է կատարում 1342,94 երկրային օրվա ընթացքում, իր ուղեծրով շարժվելով միջինում 0,268068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ապրեցեք երկար
«Ապրեցեք երկար», 1979 թվականին «Հայֆիլմ» կինոստուդիայում նկարահանված ֆիլմ ։ Պրեմիերան կայացել է 1979 թվականի հոկտեմբերի 2-ին ։
Սյուժե
Վիկտորյան նախկին ամուսնուն խնդրում է ճանաչել երեխայի հայրությունը ու տանել նրան իր մոտ։ Սակայն Սիմոնը, որը պատրաստվում էր ամուսնանալ, հրաժարվում է ճանաչել աղջկան ու հոգալ նրա մասին։ Սիմոնի հայրը՝ Սեդրակ Սիմոնիչը, տեսնելով փոքրիկ Դոնարային, համոզվում է, որ նա իր թոռնուհին է ու համաձայնում է աղջկան վերցնել իր մոտ։
Արտաքին հղումներ
Կատեգորիա:1979 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Ֆրունզե Դովլաթյանի ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Հայերեն ֆիլմեր
Մեթյու Ռայան
Մեթյու Դեյվիդ Ռայան (Mathew David Ryan,), ավստրալացի ֆուտբոլիստ, «Կոպենհագեն» ակումբի և Ավստրալիայի հավաքական ի դարպասապահ։ 2018 թվականի աշխարհի առաջնության մասնակից։
Վաղ տարիներ
Մեթյուն «Բլեքթաուն Սիթի» և « Սենթրալ Քոսթ Մարիներս » ակումբների սան է։ 2009/2010 մրցաշրջանում հանդես է եկել երիտասարդական թիմում և մի քանի հրավեր է ստացել հիմնական թիմ։ 2010 թվականին նա «Մարիներս» ակումբի հետ կնքել է եռամյա լիարժեք պայմանագիր։ Այն բանից հետո, երբ հիմնական դարպասապահ Ջես Վանստրատանը վնասվածք է ստացել, Ռայանը ստացել է իր հնարավորությունը։ Օգոստոսի 28-ին « Սիդնեյ ՖԱ »-ի դեմ խաղում նորամուտն է նշել Ա լիգայում ։ Հանդիպման ընթացքում Մեթյուն թույլ է տվել սխալ, որի հետևանքով գրավել են իր թիմի դարպասը, սակայն հետագայում հավաքել է իրեն և արժանապատիվ խաղ ցուցադրել։ Երեք տարվա ընթացքում Ռայանը դարձել է թիմի առաջատարներից մեկը և ոչ մի հնարավորություն չի տվել իր փոխարինողներին։ Նա ճանաչվել է Ա լիգայի լավագույն երիտասարդ ֆուտբոլիստ և դարպասապահ։ Ռայանն օգնել է «Մարիներս»-ին 2012/13 մրցաշրջանում հաղթել Ավստրալիայի առաջնությունում։
«Բրյուգգեն»
2013 թվականի մայիսին Մեթյուն տեղափոխվել է Բելգիայի «Բրյուգգեն» ակումբ։ Հուլիսի 26-ին «Շարլեուրլա»-ի դեմ խաղում հանդես է եկել Բելգիայի ֆուտբոլի առաջնությունում ։ 2015 թվականին Ռայանը դարձել է Բելգիայի գավաթի գավաթակիր։ «Բրյուգգեի» կազմում խաղալու ընթացքում երկու անգամ ճանաչվել է Բելգիայի տարվա լավագույն դարպասապահ։
«Վալենսիա»
2015 թվականի ամռանը Ռայանը տեղափոխվել է Իսպանիայի « Վալենսիա »՝ ակումբի հետ կնքելով վեցամյա պայմանագիր ։ Օգոստոսի 22-ին « Ռայո Վալյեկանո »-ի դեմ խաղում նորամուտն է նշել Լա Լիգա յում ։ 2017 թվականի սկզբին խաղային պրակտիկա ձեռք բերելու նպատակով Մեթյուն վարձակալության իրավունքով տեղափոխվել է « Գենկ » ակումբ։ Փետրվարի 4-ին «Մուսկրոն-Պերյուվելզ»-ի դեմ խաղում նորամուտ է ունեցել նոր ակումբի կազմում ։
«Արսենալ»
2021 թվականի հունվարի 22-ին մինչև մրցաշրջանի ավարտը վարձակալության է տրվել Լոնդոնի « Արսենալ » ակումբին։ Նա վերցրել է 33-րդ համարը, որը մինչև նա կրել էին Մեթ Մակքեյը և Պետեր Չեխը ։ Փետրվարի 6-ին նորամուտ է ունեցել Անգլիայի Պրիմեր Լիգայում՝փոխարինելով Բերնդ Լենո ին « Աստոն Վիլլա » ակումբի դեմ պարտված խաղում (0։1) ։
«Կոպենհագեն»
2022 թվականի օգոստոսի 9-ին Ռայանը պայմանագիր է ստորագրել Դանիայի « Կոպենհագեն » ակումբի հետ, տրանսֆերի գումարը կազմել է 5 մլն եվրո ։
Ակումբային
« Սենթրալ Քոսթ Մարիներս »
«Բրյուգգե»
Ավստրալիա
Արտաքին հղումներ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ավստրալիացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Արսենալի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Ակադեմիական երաժշտություն
Ակադեմիական երաժշտություն (դասական երաժշտություն, ծանրակշիռ երաժշտություն, աշխարհիկ պրոֆեսիոնալ երաժշտություն),  երաժշտություն, որը հիմնականում կապված է XVII-XIX դարերում Եվրոպայում ձևավորված երաժշտական ​​ժանրերի և ձևերի (օպերա, սիմֆոնիա, սոնատ և այլն), մեղեդիական և հարմոնիկ սկզբունքների և գործիքային կազմի հետ ։
20-րդ դարի ժամանակակից կոմպոզիտորները (օրինակ՝ Ջոն Քեյջի կամ Կառլհայնց Շտոքհաուզենի) և հատկապես ավանգարդիստական շարժումները որոշ դեպքերում հակասում էին ակադեմիական երաժշտության ավանդույթներին, սա հենց հակադրությունն է (ծայրաստիճան լարված երկխոսություն) ։ Իսկ ժամանակակից երաժշտության մյուս տեսակները՝ էստրադայից մինչև ջազ, ռոք եվրոպական դասական ակադեմիական երաժշտության ​​ավանդույթների հետ գրեթե կապված չեն ։
Այնուամենայնիվ, 20-րդ դարի ամբողջ ընթացքում ձեռնարկվել են ակադեմիական երաժշտության և տարբեր այլ ավանդույթների խաչաձևման որոշակի փորձեր։ Ջորջ Գերշվինի ստեղծած դասականի և ջազի հիբրիդից մինչև սիմֆոնիկ նվագախմբի ուղեկցությամբ ձայնագրություններ (սիմֆո-ջազ), ռոք երաժշտության մեջ սիմֆոնիկ նվագախմբի օգտագործում (սիմֆո-ռոք, սիմֆո-մետալ, սիմֆո-բլեք-մետալ և այլն) կամ դասական երաժշտության այլ փոխառություններ, որոնք կատարվել են մի շարք ռոք խմբերի կողմից։
Բառի ավելի լայն իմաստով, ակադեմիական երաժշտությունը կարելի է համարել այն երաժշտությունը, որը գրվում, կատարվում և ուսումնասիրվում է ակադեմիական երաժշտական ​​կրթություն ունեցող երաժիշտների շրջանում, որը հասունացել է 20-րդ դարում դասական երաժշտական ​​ավանդույթներից, բայց զգալիորեն շեղվել է դրանցից՝ երաժշտական ​​նյութի կազմակերպման ռացիոնալ սկզբունքների ուղղությամբ։
Տես նաև
Հայկական երաժշտություն
Արտաքին հղումներ
Կատեգորիա:Երաժշտագիտություն Կատեգորիա:Դասական երաժշտություն Կատեգորիա:Երաժշտական ոճեր
Տիլլա (գյուղ, Սաառդե շրջան)
Տիլլա (Tõlla), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Սաառդե շրջանի բնակավայրեր Կատեգորիա:Էստոնիայի գյուղեր
Կորդելևկա
Կորդելևկա (Корделівка), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1760 թվականին։
2001 թվականի տվյալներով Կորդելևկա գյուղում բնակվում էր 2 902 մարդ։ Բնակավայրը զբաղեցնում է 4778 կմ² տարածք։ Բնակչության խտությունը կազմում էր 607,37 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1760 թվականին հիմնադրված բնակավայրեր
Մրորս
Մրորս, գյուղ Արևմտյան Հայաստանում, Վանի վիլայեթի Գավաշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կլին (գյուղ, Վաչսկի շրջան)
Կլին (Клин), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Դիեգո Ֆորլան
Դիեգո Ֆորլան Կորասո Մարտին (Diego Forlán Corazo Martin, ), ուրուգվայցի ֆուտբոլիստ, «Սերեսո Օսակայում» ֆուտբոլային ակումբի և Ուրուգվայի ֆուտբոլի ազգային հավաքականի հարձակվող։ Ֆորլանը երկու անգամ արժանացել է «Պիչիչի» մրցանակին և երկու անգամ ստացել «Ոսկե խաղակոշիկ» մրցանակը։ Նա նաև ճանաչվել է Հարավային Աֆրիկայում կայացած 2010 Աշխարհի գավաթի խաղարկության լավագույն ֆուտբոլիստ։
Ակումբ
Ֆորլանի պրոֆեսիոնալ կարիերայում առաջին ակումբը եղել է «Ինդեպենդիենտեն», որի հիմնական կազմում ֆուտբոլիստը իր նորամուտը նշել է 1998 թվականին։ Չորս սեզոնների ընթացքում, Ֆորլանը անց է կացրել 77 խաղ և դարձել է 36 գոլի հեղինակ՝ գրավելով մի քանի եվրոպական ակումբների ուշադրությունը։
2004-05 մրցաշրջանը ուրուգվայցին սկսվել է «Վիլյառեալ» ակումբում և արդյունքում նա դարձել է Իսպանիայի առաջնության լավագույն ռմբարկուն (25 գոլ) և ստացել է «Ոսկե Խաղակոշիկ» մրցանակ։ Անցկացնելով երեք մրցաշրջան «Վիլյառեալում» (106 հանդիպում - 54 գոլ), Ֆորլանը դարձավ թիմի իսկական առաջատարը՝ հայտնվելով մի քանի անգլիական ակումբների հետաքրքրության ոլորտում։ «Արսենալը», «Լիվերպուլը» և «Աստոն Վիլլան» հարձակվողի համար առաջարկում էին 15 միլիոն ֆունտ, բայց նա որոշեց մնալ Իսպանիայում։
2007-08 մրցաշրջանից առաջ Ֆորլանը միացավ «Ատլետիկո Մադրիդին», նրա համար վճարելով 21 միլիոն եվրո։ 2011 ամռանը Ֆորլանը փոխանցման պատուհանի նախավերջին օրը պայմանագիր է կնքել Միլանի «Internationale» թիմի հետ մինչև երկու տարի ժամկետով։ 2010 թվականի Մայիսի 12-ին, ՈՒԵՖԱ-ի Եվրոպայի լիգայի եզրափակչում դառնալով երկու գոլի հեղինակ, նա հաղթանակ բերեց «Ատլետիկո Մադրիդին» և ճանաչվեց այդ խաղի լավագույն ֆուտբոլիստ։ 2012 - ն․ժ․ Sport Club Internacional։ 2012 թվականի հուլիսին դադարեցնում է պայմանագիրը «Nerazzurri»ի հետ։ Մի քանի օր անց, նա դարձավ բրազիլական Պորտո Ալեգրի քաղաքի "Internacional" թիմի խաղացող, ըստ ստորագրված համաձայնագրի - 3 տարով։
Հավաքական
Ուրուգվայի ֆուտբոլի ազգային հավաքական Ֆորլանը հրավիրվել է 2002 թվականին և մասնակցել է Ճապոնիայում և Կորեայում անցկացված 2002 Աշխարհի գավաթին և խփել է 1 գոլ (Սենեգալի հետ խաղում), սակայն Ուրուգվայի ազգային թիմը գրավեց երրորդ տեղը խմբում և դուրս մնաց հետագա պայքարից։
2010 թվականին Հարավային Աֆրիկայում կայացած Աշխարհի առաջնությում, Ֆորլանը խփեց այդ մրցաշարում ուրուգվայցիների առաջին երկու գնդակները ՝ նախ հեռահար հարվածով բացելով խաղի հաշիվը դաշտի տերերի դեմ խաղում, իսկ հետո կրկնապատկել է հաշիվը՝ իրացնելով 11-մետրանոց հարվածը։ 1/4 եզրափակչում Ֆորլանը խփեց իր երրորդ գոլը՝ տուգանային հարվածից գրավելով Գանայի հավաքականի դարպասը։ Ֆորլանը աչքի ընկավ նաև Հոլանդիայի դեմ կիսաեզրափակիչ խաղում՝ հեռահար կրակոցով հավասարեցնելով հաշիվը (1-1)։ Սակայն վերջնական արդյունքում ուրուգվայցիները պարտվեցին (2-3)։ Ֆորլանը վնասվածքի պատճառով փոխարինվեց 84 րոպեին, երբ հաշիվը 1-3 էր։ Երրորդ տեղի համար խաղում Ուրուգվայը զիջեց Գերմանիային 2։3 հաշվով։ Այդ խաղում Ֆորլանը խփեց իր թիմի երկրորդ գոլը։ Առաջնության արդյունքներով Ֆորլանը ճանաչվեց լավագույն ֆուտբոլիստ՝ հավաքելով 23.4 % ձայն։
Անձնական կյանք
2008 թվականից հանդիպում է արգենտինացի մոդել և հաղորդավարուհի Զաիրա Նարայի (Zaira Nara) հետ ։ 2011 թվականի գարնանը Ֆորլանը հայտարարել է, որ իրենց հարսանիքը կկայանա հուլիսին, սակայն Ամերիկայի գավաթի խաղարկությունն սկսվելուց առաջ հայտնի է դարձել, որ զույգը բաժանվել է։
2013 թվականի հուլիսի 2-ին Դիեգո Ֆորլանն ամուսնացել է բժշկական համալսարանի 23-ամյա ուսանողուհի Պաս Կարդոսոյի հետ. նրանք սկսել են հանդիպել 2012 թվականի կեսերին ։
2016 թվականի փետրվարի 18-ին ծնվել է Դիեգո Ֆորլանի առաջնեկը, ում կոչել են Մարտին ։ Չորս օր անց Դիեգոն նշել է որդու ծնունդը դասական հեթ տրիկով (գոլեր աջ ու ձախ ոտքերով և գլխով) և երկու գոլային փոխանցումներով Ուրուգվայի առաջնության՝ «Դեֆենսոր Սպորտինգ» ակումբի դեմ խաղում (5:1) ։
Թիմային
«Մանչեսթեր Յունայթեդ» «Վիլյառեալ» «Ատլետիկո Մադրիդ» Ուրուգվայի հավաքական
Արտաքին հղումներ
Կատեգորիա:Ուրուգվայցի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:1979 ծնունդներ Կատեգորիա:Ինտեր Միլանի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Մայիսի 19 ծնունդներ Կատեգորիա:Ֆուտբոլի հարձակվողներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Ինդեպենդիենտեի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Զենոբանի (Վանի շրջան)
Զենոբանի (ზენობანი), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 120 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
(1943) Անտերոս
(1943) Անտերոս (Anteros), աստերոիդ ամուրի ընտանիքում։ Հայտնաբերվել է 1973 թվականի մարտի 13-ին Ջեյմս Գիբսոնի կողմից Էլ Լիոնսիտոյում ։
Միջին հեռավորությունը Արեգակից կազմում է 1,430126 ա. մ., առավելագույնը մոտենում է 1,064 ա. մ. հեռավորության վրա և հեռանում 1,7963 ա. մ., իսկ Երկրի ուղեծրին Անտերոս աստերոիդը նվազագույնը մոտենում է 0,0634 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 624,68 երկրային օրվա ընթացքում, իր ուղեծրով շարժվելով միջինում 0,576292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,71° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1973 թվականին հայտնաբերված աստղագիտական մարմիններ Կատեգորիա:Ջեյմս Գիբսոնի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Ալեքսանդր Անկվաբ
Ալեքսանդր Անկվաբ (Алеқсандр Золотинска-иԥа Анқәаб, ), Աբխազիայի պետական և քաղաքական գործիչ, Աբխազիայի մասամբ ճանաչված Հանրապետության երրորդ նախագահ, 2011 թվականի օգոստոսի 28-ից մինչև 2014 թվականի հունիսի 1-ը։ Բացի Աբխազիայից, ունի Ռուսաստանի Դաշնության քաղաքացիություն։
Խորհրդային տարիներին ծառայել է միլիցիայում, աշխատել է կոմերիտական պաշտոններում։ Վրաց-աբխազական հակասությունների աճով 1980-ականների վերջին ազատվել է Վրաստանի ԽՍՀ Ներքին գործերի նախարարի տեղակալի պաշտոնից և մեկնել Աբխազիա։ Վրաց-աբխազական պատերազմի ժամանակ զբաղեցրել Է Աբխազիայի ներքին գործերի նախարարի պաշտոնակատարի պաշտոնը։ 1994-2003 թվականներին ապրել է Ռուսաստանում, զբաղվել է բիզնեսով, անձնական միջոցներով աջակցել է աբխազական մշակույթի զարգացմանն ու պահպանմանը։
Աբխազիա վերադառնալուց հետո ստեղծել է «Վերածնունդ» շարժումը (Айтайра) և սատարել է նախագահական ընտրություններում Սերգեյ Բաղապշին։ Վերջինիս հաղթանակից հետո ստացել է վարչապետի պաշտոնը, իսկ հաջորդ ընտրություններում նրա հետ առաջադրվել է փոխնախագահի պաշտոնում և հաղթանակ տարել։ 2011 թվականի մայիսին երկրի նախագահ Սերգեյ Բաղապշի ծանր հիվանդության պատճառով ստանձնել է նրա պարտականությունները։ Արտահերթ ընտրություններում, որն անցկացվել է գործող նախագահի մահից հետո, հաղթանակ է տարել և դարձել Աբխազիայի նախագահ։ Նախագահի պաշտոնից հրաժարական է տվել մինչև լիազորությունների ժամկետի ավարտը՝ կապված հանրապետությունում տեղի ունեցող հուզումների հետ, որոնց ընթացքում ընդդիմությունը ճնշում է գործադրել Անկվաբի վրա։
2017 թվականի մարտի 12-ին ընտրվել է Ժողովրդական ժողովի՝ Աբխազիայի խորհրդարանի պատգամավոր։
Անկվաբի քաղաքական գործունեության ընթացքում 2005-2012 թվականներին նրա դեմ Աբխազիայում վեց մահափորձ է կատարվել։ Կասկածյալների ձերբակալությունից հետո պարզվել է, որ բացի հայտնիներից, գոյություն են ունեցել երեք մահափորձի ծրագրեր, որոնք չեն իրականացվել կազմակերպիչների կողմից։
Վաղ տարիներ
Ալեքսանդր Անկվաբը ծնվել է 1952 թվականի դեկտեմբերի 26-ին Սուխումում, այլ տվյալներով՝ Աբխազական Ինքնավար Խորհրդային Սոցիալիստական Հանրապետության Հուապ Գուդաութայի շրջանի՝ հոր հայրենի գյուղում և երեք երեխաներից ավագն էր Զոլոտինսկի Անկվաբի միլիցիոների աբխազական ընտանիքում ։
Մանկությունն ու պատանեկությունը անցել են Աբխազիայի մայրաքաղաքում, այնտեղ նա ավարտել է № 16 դպրոցը և 1970 թվականին ընդունվել Ռոստովի պետական համալսարանի իրավաբանական ֆակուլտետ։ Նրա հոր ստացած վնասվածքի պատճառով Ալեքսանդրը ստիպված է եղել վաղաժամկետ ավարտել ուսումը համալսարանում, այդ պատճառով 1974 թվականին նա իր համակուրսեցիներից մեկ տարի շուտ է հանձնել ավարտական քննությունները ։
Աշխատանք ԽՍՀՄ պետական մարմիններում
Տուն վերադառնալուց հետո, 1975 թվականին, Ալեքսանդր Անկվաբը Աբխազիայի կոմերիտմիության մարզային կոմիտեի միջոցով որպես խորհրդատու տեղավորվել Է Աբխազիայի ՀԽՍՀ արդարադատության նախարարությունում։ Այնտեղից նա աշխատանքի է անցել ՎՎրաստանի ԼԿԵՄ մարզային կոմիտեում, որտեղ զբաղեցնում էր հրահանգչի, իսկ ավելի ուշ՝ բաժնի վարիչի պաշտոնը։ Դրանից հետո նա ընտրվել է ԼԿԵՄ Գուդաութայի շրջկոմի քարտուղար ։
1978 թվականին Անկվաբը զբաղեցրել է Գուդաութայի ոստիկանության պետի պաշտոնը՝ դառնալով ԽՍՀՄ ՆԳՆ մարմինների ամենաերիտասարդ ղեկավարներից մեկը։ Նրա ղեկավարության ժամանակ Ներքին գործերի շրջանային բաժնին կից ստեղծվել է երգչախումբ, որը 1979 թվականին դարձել է շրջանի լավագույն երգչախմբային կոլեկտիվը։ 1981-1983 թվականներին Անկվաբն աշխատել է Վրացական ԽՍՀ Կոմկուսի Կենտկոմի աշխատակազմում տարբեր վարչական պաշտոններում, իսկ 1984 թվականին զբաղեցրել Է Վրացական ԽՍՀ ներքին գործերի նախարարի քաղաքական պատրաստության տեղակալի պաշտոնը ։
1990 թվականի մայիսին Վրաստանում հակաաբհազական տրամադրությունների ալիքի ժամանակ Անկվաբը զեկույց էր ներկայացրել հանրապետության ՆԳՆ-ից հեռացման մասին և տեղափոխվել Սուխումի։ Դրանից հետո նա ոչ մի տեղ չի աշխատել, ըստ Անկվաբի, «շրջում էր ընկերների ու հարազատների հետ» ։
Ծանոթագրություններ
Կատեգորիա:Ռոստովի պետական համալսարանի շրջանավարտներ Կատեգորիա:20-րդ դարի քաղաքական գործիչներ Կատեգորիա:ԽՄԿԿ անդամներ
Ուիթնի Վուլֆ Հերդ
Ուիթնի Վուլֆ Հերդ (Whitney Wolfe Herd, ), ամերիկացի ձեռնարկատեր, «Bumble» սոցիալական և ժամադրությունների հավելվածի հիմնադիր և գլխավոր գործադիր տնօրեն, «Tinder» ժամադրությունների հավելվածի համահիմնադիր ։
«Bumble» հավելվածը թողարկվել է 2014 թվականին, իսկ 2016 և 2017 թվականներին համապատասխանաբար թողարկվել են ընկերներ գտնելու «BumbleBFF» և մասնագիտական ցանցային «BumbleBizz» հավելվածները ։ Ըստ «Ֆորբս» ամսագրի՝ ընկերությունը գնահատվում է ավելի քան 1 միլիարդ դոլլար ։
Ամերիկյան «Business Insider» կայքի կողմից 2014 թվականին ճանաչվել է մինչև 30 տարեկան կանանց մեջ 30 ամենակարևոր կանանցից մեկը ։ 2016 թվականին Elle ամսագրի կողմից ճանաչվել է որպես ՏՀՏ ոլորտի ամսագրի կին ։ 2017 և 2018 թվականին ընդգրկվել է «Ֆորբսի» մինչև 30 տարեկան կանանց լավագույն 30-ի կազմում ։ 2017 թվականին համարվել է «Inc» ամերիկյան բիզնես ամսագրի ընդօրինակման արժանի 15 կին ձեռնարկատերերից մեկը ։ Պատկերվել է «Ֆորբս», «Fast Company» և «Wired UK» ամսագրերի կազմերի վրա։ 2018 թվականի ապրիլին ընդգրկվել է «Թայմ» ամերիկյան շաբաթաթերթի աշխարհի ամենաազդեցիկ 100 մարդկանց ցուցակում ։
Վաղ կյանք և կրթություն
Ծնվել է Յուտա նահանգի մայրաքաղաք Սոլթ Լեյք Սիթիում հրեա Մայքլ Վուլֆի և կաթոլիկ Քելլի Վուլֆի ընտանիքում ։ Հաճախել է Judge Memorial Catholic High School մասնավոր ավագ դպրոցը։ Չորրորդ դասարանում սովորելիս ընտանիքը մեկնել է Փարիզ, որտեղ վարժ ֆրանսերեն է սովորել ։
Սովորել է Դալլասի Հարավային մեթոդիստական համալսարանում, որտեղ մասնագիտացել է միջազգային հարաբերություններում և հանդիսացել «Kappa Kappa Gamma» ուսանողական միության անդամ ։ Առաջին կուրսում ուսանել է Փարիզի Սորբոնի համալսարանում ։ Դեռևս ուսանողական տարիներին, 20 տարեկանում բամբուկե պայուսակների վաճառքի բիզնես է հիմնել՝ օգնելու նավթի արտազատումից տուժած շրջաններին։ Ընկերակցել է հանրահայտ ոճաբան Պատրիք Աուֆդենկամպի հետ, իսկ պայուսակները հայտնվել են ազգային մամուլի ուշադրության կենտրոնում, երբ այնպիսի հանրահայտ անձինք, ինչպիսիք էին՝ Ռեյչել Զոուին ու Նիկոլ Ռիչին, լուսանկարվել են դրանց հետ  ։ Դրանից հետո Աուֆդենկամպի հետ ներկայացրել է «Քնքուշ սիրտ» կոչվող երկրորդ բիզնեսը․ հագուստի գիծ, որը նվիրված էր մարդկային թրաֆիքինգի ու արդար առևտրի մասին իրազեկության բարձրացմանը ։ Ավարտելուց հետո ճանապարհորդել է դեպի հարավարևելյան Ասիա ու աշխատել որբանոցներում  ։
«Tinder»
Դարձել է «Tinder»-ի մարքեթինգի գծով փոխնախագահը ։ Նրան է պատկանում հավելվածի անվան առաջադրման գաղափարը, որի համար նա ոգեշնչվել է բոցի լոգոյից ու փոքրիկ պատրույգներից, որոնք օգտագործվում են կրակ վառելու համար ։ Նրան է վերագրվում նաև համալսարանական ճամբարներում հավելվածի տարածումն ապահովելն ու օգտատերերի հենք ստեղծելը ։ 2014 թվականին մյուս գործադիրների հետ աճող լարվածության պատճառով հեռացել է ընկերությունից, որից հետո ընկերության դեմ դատական հայց է ներկայացրել սեռական ոտնձգության մեղադրանքով ։ Հաղորդվում է, որ համաձայնության գալու համար նրան վճարվել է ավելի քան 1 միլիոն դոլլար ։
«Bumble»
2014 թվականի դեկտեմբերին տեղափոխվել է Տեխաս նահանգի Օստին քաղաքն ու հիմնադրել կինակենտրոն «Bumble» ծանոթությունների հավելվածը ։ Մինչև   2015 թվականի դեկտեմբերը հավելվածն ունեցել է ավելի քան 15 միլիոն զրույց և 80 միլիոն զույգ ։ «Tinder»-ից հեռանալուց հետո գործարար Անդրեյ Անդրեևը կապվել է Վուլֆի հետ՝ առաջարկելով համագործակցել ժամադրությունների հարթակ ստեղծելու շուրջ , որն այսօր հանդիսանում է գլխավորապես «Badoo» ընկերության սեփականությունը ։
2017 թվականի նոյեմբերի տվյալներով «Bumble»-ն ունեցել է ավելի քան 22 միլիոն գրանցված օգտատեր ։
2019 թվականի սեպտեմբերի տվյալների համաձայն՝ «Tinder» և «Bumble» հավելվածներն ԱՄՆ-ում ժամադրությունների ամենատարածված առաջին և երկրորդ հավելվածներն են եղել՝ համապատասխանաբար 7.9 և 5 միլիոն ամսական օգտագործողների թվով ։
2019 թվականի նոյեմբերին «Bumble»-ի մայր ընկերությունը վաճառվել է «The Blackstone Group» մասնավոր բաժնետիրական ընկերությանը, որի համահիմնադիր Անդրեևը հրաժարվել է «Bumble»-ի և դրա քույր ընկերություն «Badoo»-ի ամբողջ մասնաբաժնից։ Վուլֆ Հերդը դարձել է նոր ձեռք բերած 3 միլիարդ դոլլար արժողությամբ և 75 միլիոն օգտատեր ունեցող «MagicLab» ընկերության գործադիր տնօրենը և ստացել ընկերության սեփականության բաժնետոմսերի մոտավորապես 19%-ը ։
«Chappy»
Միացյալ Թագավորությունում ստեղծված «Chappy» ժամադրությունների հարթակը ֆինանսավորվում է հիմնականում «Bumble»-ի և Վուլֆ Հերդի կողմից և «Bumble»-ի նման հանդիսանում է Անդրեյ Անդրեևի սեփականությունն ու զարգանում «Badoo Group»-ի հովանու ներքո ։
Անձնական կյանք
Ամուսնացած է Մայքլ Հերդի հետ ։ 2019 թվականի դեկտեմբերին զույգն Ինստագրոմում հայտարարել է իրենց առաջնեկի ծննդյան մասին ։ Սրանով պայմանավորված՝ 2019 թվականին «Բամբլի» աշխատակիցների համար ծնողական նոր նպաստներ են սահմանվել, այդ թվում՝ բոնուսներ, վճարովի արձակուրդներ և աշխատանքի վերադառնալու ճկուն ժամանակացույց ։
2019 թվականին «Ֆորբս» ամսագիրը թոփ 80 «ամենահարուստ ինքնաբավ կանանց» շարքում Հերդին դասել է 72 համարի ներքո ։